Instagram er nýjasta eftirlætið mitt í netheimum . Mér finnst voðalega gaman að taka myndir þegar ég fer í gönguferðir með hundinn og svona hingað og þangað . Myndirnar tek ég á iPhone símann minn góða , laga liti og áferð og birti svo beint á Instagram , og stundum líka á Facebook og Twitter . Ég fylgist líka með öðrum iPhone eigendum á Instagram . Til dæmis Manuelu Ósk , Barack Obama , Barbietec og nýverið henni Kim Kardashian sem ég er stundum alveg rasandi bit yfir . Meiri sýniþörfin sem stelpan hefur en hvað um það . Hún tekur myndir eins og ég , stundum af því sem hún er að fara að borða eða elda , fötunum sínum og systrum sínum en þó aðallega sjálfri sér . Aftur og aftur . Fyndin týpa . Hér fyrir neðan nokkrar myndir sem ég er búin að skoða á síðunni hennar . Ef þig langar að fylgjast með vinkonum þínum , já eða Kim Kardashian við leik og störf þarftu að setja upp reikning á Instagram og vera svo dugleg að fletta í forritinu . Velja fólk til að fylgjast með og taka sem fjölbreyttastar myndir af því sem fyrir augu ber . Þú getur valið fólk sem eru vinir þínir á Facebook , fólk af ‘ kontakt ’ listanum og fólkið sem þú fylgist með í gegnum Twitter . Lestu svo HÉR hjá henni Sigrúnu um tvö trikk á Instagram .